Karolina Kusek

**Karolina Kusek** (Ternopil, Polonia, 1940) poloniar kazetaria eta idazlea da, Wrocławko poeta, epigramak, aforismoak, jakinduria esaldiak, abestien letrak, poesia eta haurrentzako ipuinak idatzi dituena.  

## Bizizta 
### Prestakuntza 
Wrocławko Musika Eskolan (biolin klasea), Breslaviako Unibertsitateko Poloniar Filologia Fakultatean eta Varsoviako ‘Maria Grzegorzewska’ Pedagogia Bereziko Akademian graduatua.

## Ibilbidea 
### Kazetari 
‘Ossolińscy’ Institutu Nazionaleko Editorialean lan egin zuen Wrocławen, eta gero kazetari *Słowo Polskie* eta *Słowo Powszechne* aldizkarietan.  

### Idazle 
1970. urtean egin zuen debuta *A sio rakieto*! poemarekin “mihiak” haurrentzako aldizkarian. 1982. urtean *Słonecznikowe nutki* (euskaraz: Bihotzaren notak) izeneko haurrentzako poesia bilduma kaleratu zuen. 28 poesia bildumaren egilea da, batez ere umeentzat eta haurrei buruz, hala nola: *Na* *Ziemi i wycloej* (euskaraz: *Lurrean eta gorago*), *Spacerkiem przez pole* (euskaraz: Zelaian paseatzen), *Barwy Lata* (euskaraz: Udako koloreak) (1989), *Twoje słowa* (euskaraz: Zure hitzak), Z babcią za rękę (euskaraz: Eskutik amamarekin) (1996), *Jabłkowy placek* (Sagar-pastela) (1998), *Nieugłaskany* (Inork laztantzen ez zuen txakurtxoa) (1998), *Moje Krajobrazy* (Nire paisaiak), Malowane Słońcem (eguzkiak margotuak)  Obrazki z naszego dzieciństwa (Gure haurtzaroko irudiak), *W stronę słońca* (Eguzkiaren alderantz),  Atramentowym szlakiem (Tintaren bidean), *Za głosem serca* (Bihotzaren ahotsari jarraituz), *Pomiędzy świtem a zmierzchem* (Egunsenti eta iluntze artean), Objęłam spojrzeniem świat dziecka (Haurraren mundua begiekin harrapatu nuen), *Dci Marsacka* (Marteko haurrak) eta beste batzuk. 

Ernst Hoffmannen “Intxaur-hauskailua” ballet lanaren bertsio poetikoaren egilea da, Wrocławko Operan balet-estreinaldia egiteko, baita “Tajemniczy cieńn” drama eszenikoaren egilea ere.

#### Haurrak 
Karolina Kusek *haurren* eskubideen defendatzaile sutsua da, Bere esanetan:Haurra munduko ondasunik eta itxaropenik handiena da, errespetua, haurtzaro duina, maitasuna eta garapena merezi dituena. Bere poesian, autorea haurraren munduan zentratzen da – haur horren bizitza, sentsazioak eta emozioak. Haur baten begietatik ikusten den mundua islatzen du, askotan helduek zelan hautematen duten bestelakoa izaten den mundua. Poema askotan gerraren sasoiak ere aipatzen ditu idazleak, eta, horietan, haurren drama, pentsaezina.

Karolina Kuseken lana oroimenaren testamentuaren antzeko bat da, eta ondorengo belaunaldientzako mezua. Idazleak, modu literarioan, helduei eskatzen die mundu garaikidean haurren arazo eta dramei arreta jartzeko, eta haurrari ere zuzentzen dizkio bere hitzak, bere sentiberatasuna munduaren edertasunean, iraunkortasunean eta hauskortasunean, naturaren harmonian, gizakia zati banaezina duen naturaren lege betierekoen jakiturian fokatu nahian.

Karolina Kuseken lan asko kaleratu dira aldizkari pedagogikoetan, prentsa nazional eta erregionalean, haurrentzako poesia antologietan, baita eskola eta haurtzaindegietarako testu liburuetan ere.

## Bere lanaren itzulpena 
Karolina Kuseken poesia hizkuntza askotara itzuli da, ingelesa, txinera, txekiera, esperantoa, frantsesa, gaztelania, alemana, errusiera, ukrainera, italiera eta beste batzuk barne.

## Sariak eta aintzatespenak 
Karolina Kusekek, besteak beste, sari hauexek jaso zituen:

* Lan Organikoari Saria *Maria Konopnicka* (Nagroda Pracy Organicznej im. Marii Konopnickiej);
* ‘Klemens Janicki’ Literatur Saria (Nagroda Literacka im. Klemensa Janickiego);
* Fenix estatuatxoa (Feniks) (‘Tadeusz Miciński’ sari espresionista)
* Zilarrezko domina Labor Omnia Vincit – (Lanak dena garaitzen du) ‘Hipolit Cegielski’;
* Europan Medal of Poetry and Art – Homer (Europako Poesia eta Arte Domina - Homero).
* Silesia Baxuko Emakume Eraginkorra (Wpływowa Kobieta Dolnego Şląska) plebiszituko irabazle anizkoitza da, eta 2017ko Urteko Nortasuna (OsobowoificRoku 2017) plebiszituko finalista.
* 2018an Karolina Kusek hirugarren geratu zen Silesia Behereko Emakume Eragileen Hogeigarren Urteurreneko plebiszituan (20-cie Najbardziej Wpływowych Kobiet Dolnego Şląska). Komunikabideetako ordezkarientzat (erredakzioburuak, ataletako erredaktoreak, kazetariak, kritikoak, adituak eta fotokazetariak) soilik antolatutako plebiszitua izan zen.
* Duela urte askotatik, herrialde osoko eskola eta liburutegietan antolatzen dira ‘Karolina Kusek’ literatur lehiaketak, baita poetisaren lanak inspiratutako erakusketa artistikoak eta antzezpenak ere.

## Erreferentziak 
## Kanpo estekak